Квалификациите за Евро 2016 са серия от квалификации, чиято цел е да определят участниците на Евро 2016, което ще се проведе във Франция. Според новата формула на УЕФА за квалификациите, на първенството се класират всички отбори, завършили на първо и второ място в квалификационните групи, най-добрият трети отбор, а останалите отбори на трето място играят баражи. Това е първото Европейско първенство, на което участват общо 24 отбора. Домакинът – Франция, също играе квалификации в последната група, като мачовете биват записвани като контроли. Общо 53 отбора биват разпределени в 9 групи – осем с по 6 отбора и една с 5 отбора. Това са първите квалификации, в които участва и отборът на Гибралтар. Жребият се състоя на 23 февруари 2014 г. в Ница.